**Plán a program činnosti NRSNM na rok 2025**

# Všeobecná charakteristika NRSNM

Národnostná rada slovenskej národnostnej menšiny (NRSNM) je orgán kultúrnej autonómie slovenskej národnostnej menšiny v Srbsku. V súlade s článkom 75 Ústavy Republiky Srbsko a Zákonom o národnostných radách Národnostná rada zastupuje slovenskú národnostnú menšinu v oblasti vzdelávania, kultúry, informovania a úradného používania jazyka a písma, zúčastňuje sa na procese rozhodovania alebo rozhoduje o otázkach z týchto oblastí a zakladá ustanovizne, hospodárske subjekty a iné organizácie z týchto oblastí. Svoje aktivity vykonáva prostredníctvom svojich orgánov - predsedu NRSNM, Výkonnej rady NRSNM a výborov pre vzdelávanie, kultúru, informovanie a úradné používanie jazyka a písma.

Národnostná rada slovenskej národnostnej menšiny zastupuje slovenskú národnostnú menšinu v oblasti školstva, kultúry, informovania v jazyku národnostnej menšiny a úradného používania jazyka a písma, zúčastňuje sa na rozhodovaní alebo rozhoduje o otázkach v týchto oblastiach, ako organizácia, ktorej sú zákonom zverené niektoré verejné právomoci podieľať sa na rozhodovaní alebo samostatne rozhodovať o niektorých otázkach v oblasti kultúry, školstva, informovania a úradného používania jazyka a písma za účelom výkonu kolektívnych práv národnostných menšín v týchto oblastiach.

**Všeobecné strategické ciele NRSNM**

Národnostná rada slovenskej národnostnej menšiny je celomenšinová, nadkonfesionálna a nadstranícka organizácia, ktorá je zameraná na zachovávanie, upevňovanie a rozvoj národného a kultúrneho povedomia slovenskej národnostnej menšiny v Srbsku. Jej pôsobenie bude zamerané na integračné aktivity slovenskej národnostnej menšiny a všetky aktivity majú za cieľ obhajobu práv a potrieb slovenskej národnostnej menšiny v oblasti kultúry, vzdelávaná, informovania a úradného používania slovenského jazyka a písma. Svojimi aktivitami sa bude zasadzovať za realizáciu štátnej politiky voči národnostným menšinám, ktorá bude vychádzať z Ústavy Republiky Srbsko a bude v súlade s Rámcovým dohovorom na ochranu národnostných menšín Rady Európy, Európskou chartou regionálnych a menšinových jazykov a inými pozitívnymi predpismi vzťahujúcich sa na práva menšín.

# Legislatívne aktivity

NRSNM sa bude zúčastňovať prípravy, doplnenia a zmien tých predpisov, ktorými sa regulujú Ústavou zaručené práva národnostných menšín v oblasti kultúry, vzdelávania, informovania a úradného používania jazyka a písma. NRSNM bude navrhovať osobitné predpisy a dočasné opatrenia v oblastiach, v ktorých sa realizuje právo na samosprávu, za účelom dosiahnutia úplnej rovnoprávnosti medzi príslušníkmi slovenskej národnostnej menšiny a občanmi patriacimi väčšinovému obyvateľstvu.

# Inštitucionálne zabezpečenie potrieb slovenskej národnostnej menšiny v oblasti kultúry, vzdelávania, úradneho používania jazyka a písma a informovania

Národnostná rada slovenskej národnostnej menšiny bude podporovať všetky formy inštitucionálneho zabezpečenia potrieb slovenskej národnostnej menšiny zameraných na podporu zachovávania a trvalo udržateľného rozvoja kultúrnej, národnej a jazykovej identity slovenskej národnostnej menšiny v Srbsku.

NRSNM bude pri budovaní systému organizovania a fungovania inštitúcií a podujatí celomenšinového významu spolupracovať s ich zakladateľmi, ale aj s republikovými, pokrajinskými a lokálnymi orgánmi, Ústavom pre kultúru vojvodinských Slovákov.

# Podpora činnosti spolkov, organizácií a inštitúcií reprezentujúcich slovenskú národnostnú menšinu

Národnostná rada slovenskej národnostnej menšiny bude podporovať aktivity spolkov, organizácií a inštitúcií reprezentujúcich slovenskú národnostnú menšinu. Pri realizácii finančnej podpory a určení jej rozsahu sa bude vychádzať z reálnych finančných možností rozpočtu národnostnej rady. V rozpočte budú plánované a vyčlenené prostriedky určené na mimoriadnu podporu slovenských subjektov pri rôznych aktivitách a podujatiach organizovaných pri príležitosti výročí, jubileí, resp. iných významných udalostí.

# Národnostná rada bude v súlade so svojimi rozpočtovými možnosťami finančne podporovať aj jednotlivé projekty zamerané na optimálne vytvorenie podmienok pre ochotnícku činnosť slovenských inštitúcií, spolkov a združení. Pri podpore budú uprednostňované tie projekty, ktoré budú mať zabezpečenú finančnú podporu aj z iných zdrojov a podpora NRSNM umožní ich ukončenie.

# Udelenie Ceny NRSNM

Národnostná rada slovenskej národnostnej menšiny v súlade s čl. 10, bod 8 Zákona o národnostných radách národnostných menšín NRSNM a Štatútom Ceny NRSNM aj v roku 2024 udelí výročné Ceny NRSNM za celoživotný prínos jednotlivcovi, resp. výnimočný prínos inštitúcii zachovávaniu a rozvoju národnej a kultúrnej identity slovenskej národnostnej menšiny v Srbsku.

# Zasadnutia NRSNM, Výkonnej rady NRSNM, výborov a komisii NRSNM

**v roku 2025**

V súlade so Štatútom NRSNM sa v roku 2025 uskutočnia najmenej štyri zasadnutia NRSNM. Naplanované sú i výjazdové zasadnutia v slovenských prostrediach, čím sa jej činnosť priblíži k príslušníkom slovenskej národnostnej menšiny, zviditeľnia jej aktivity a v priamom styku so zástupcami miestnej a lokálnej samosprávy a slovenských spolkov, organizácií a inštitúcií bližšie sa oboznámi s ich potrebami a prioritami.

Okrem zasadnutí NRSNM, počas roka sa budú pravidelne, resp. podľa potreby, konať zasadnutia Výkonnej rady NRSNM, jednotlivých výborov a komisií NRSNM, za účelom prerokovávania a realizácie aktuálnych úloh.

Členovia NRSNM, Výkonnej rady, výborov a komisií NRSNM sa budú počas roka aktívne zúčastňovať na okrúhlych stoloch, odborných konferenciách, sympóziách, konferenciách a edukačných a a poradných seminároch venovaných problematike národnostných menšín.

# Spolupráca s republikovými a pokrajinskými orgánmi štátnej správy a miestnou samosprávou

Pôsobnosť národnostných rád národnostných menšín je v súčasnej organizačnej štruktúre vlády RS v kompetencii Ministerstva pre ľudové a menšinové práva a sociálny dialóg. NRSNM bude aktívne spolupracovať s Ministerstvom pre ľudové a menšinové práva a sociálny dialóg na dosiahnutí Ústavou a zákonmi zaručených práv slovenskej národnostnej menšiny v Srbsku.

NRSNM bude vyvíjať aktivity a iniciatívy smerujúce k skvalitneniu spolupráce aj s ministerstvami, ktoré sa svojou činnosťou priamo, alebo nepriamo dotýkajú problematiky národnostných menšín – Ministerstvo kultúry a informovania, Ministerstvo školstva, vedy a technologického rozvoja, Ministerstvo vnútra, Ministerstvom spravodlivosti a inými orgánmi štátnej správy, ktorých činnosť súvisí s postavením národnostných menšín.

NRSNM sa bude aktívne podieľať na činnosti Rady Republiky Srbska pre národnostné menšiny.

NRSNM bude participovať na procese prerozdelenia finančných prostriedkov Rozpočtového fondu pre národnostné menšiny, ktorý je definovaný čl. 1 Zákona o národnostných radách národnostných menšín. NRSNM bude presadzovať aby výška prostriedkov, ktoré štát vyčleňuje do Rozpočtového fondu pre národnostné menšiny bola zákonom regulovaná vo forme záväzného percenta z celkového rozpočtu prostriedkov plánovaných do štátneho rozpočtu.

NRSNM bude aktívne spolupracovať s orgánmi AP Vojvodiny; predsedom Zhromaždenia APV a predsedom vlády APV a Pokrajinským sekretariátom pre predpisy, správu a národnostné menšiny, Pokrajinským sekretariátom pre kultúru, Pokrajinským sekretariátom pre vzdelávanie, Pokrajinským sekretariátom pre informácie, a Pokrajinskou radou národnostných spoločenstiev. Národnostná rada bude, ako aj doteraz, spoľahlivým partnerom pri prerozdeľovaní finančných prostriedkov subjektom reprezentujúcim slovenskú národnostnú menšinu.

NRSNM bude aktívne spolupracovať s predstaviteľmi lokálnej samosprávy všade tam, kde v súčasnosti žijú príslušníci slovenskej národnostnej menšiny, a bude dôsledne trvať na rešpektovaní a plnení všetkých práv v oblasti vzdelávania, kultúry, informovania a úradného používania jazyka a písma. Národnostná rada bude v zmysle Zákona o národnostných radách národnostných menšín spolupracovať s obecnými radami pre medzinacionálne vzťahy a bude delegovať zástupcov slovenskej národnostnej menšiny do ich zloženia.

# Spolupráca s národnostnými radami iných národnostných menšín

NRSNM bude aktívne pôsobiť v rámci Koordinácie národnostných rád a spolupracovať s národnostnými radami iných národnostných menšín v Republike Srbsko za účelom

efektívnejšieho presadzovania spoločných záujmov a jednotného vystupovania v komunikácii s orgánmi štátnej správy pri riešení aktuálnych otázok a problémov z oblasti práv národnostných menšín.

# Medzinárodná a regionálna spolupráca

NRSNM bude v súlade s čl. 27 a 28 Zákona o národnostných radách národnostných menšín spolupracovať s partnerskými organizáciami a inštitúciami v Slovenskej republike a partnerskými organizáciami národnostných menšín v iných štátoch.

NRSNM sa bude usilovať o jej aktívne participovanie na príprave a formulovaní bilaterálnych dohôd so Slovenskou republikou v častiach, ktoré sa priamo týkajú slovenskej národnostnej menšiny.

NRSNM sa bude zasadzovať za konštruktívnu a partnerskú spoluprácu s Úradom pre Slovákov žijúcich v zahraničí, ale i ministerstvami a inými orgánmi štátnej správy Slovenskej republiky, ktoré vo svojej kompetencii majú aj spoluprácu so Slovákmi v zahraničí.

NRSNM bude spolupracovať s medzinárodnými organizáciami a inštitúciami, ktoré dohliadajú a zabezpečujú implementáciu všetkých práv národnostných menšín zaručených medzinárodnými zmluvami, dohodami a konvenciami (napr. Komisia nezávislých expertov Rady Európy a pod.).

NRSNM bude rozvíjať regionálnu spoluprácu predovšetkým s partnerskými organizáciami v okolitých krajinách (Celoštátna slovenská samospráva v Maďarsku, Demokratický zväz Slovákov a Čechov v Rumunsku, Zväz Slovákov v Chorvátsku a pod.), aktívne sa bude podieľať na iniciovaní a realizácii spoločných projektov.

**Zabespečenie strediska Slovákov v Novom Sade**

NRSNM sa aj v roku 2025 plánuje zasadzovať o zabespečenie objektu, ktorý bude strediskom Slovákov a kde budú spolu pôsobiť všetky inštitúcie národnostného významu, sídliace v Novom Sade. Stredisko Slovákov je naplánované zabespečiť z finančných prostriedkov, ktoré Slovensko získalo prostredníctvom dohody so Srbskom o jednorazovom vyrovnaní dlhu ešte z čias bývalých štátov Juhoslávie a Československa, cestou dotácie Slovenskej republiky na základe Rozhodnutia Vlády Slovenskej republiky mimoriadne podporiť slovenské menšiny v zahraničí .

# Spolupráca s mimovládnymi a neziskovými organizáciami

NRSNM bude vyvíjať spoluprácu s mimovládnymi a neziskovými organizáciami, ktoré sa aktívne venujú problematike ochrane práv národnostných menšín, zachovávaniu ich svojbytnosti a zabezpečovaniu optimálnych podmienok na ich rozvoj, dohliadajú na plnenie a implementáciu.

Dňa: 21. 02.2025

Číslo: 01-10-7/2025-01

# Predsedníčka NRSNM

# Dušanka Petráková